એશિયાડ ઑલિમ્પિક્સમાં ગુજરાતીઓ કેમ ઝળકતા નથી, ક્યાંક તો અભાવ છે\nઅંકિતા રૈના

લિએન્ડર પેસે છેલ્લી ઘડીએ પોતાનું નામ પાછું ખેંચીને એ પુરવાર કરવાનો પ્રયાસ કર્યો કે તેના વિના કોઈ મેડલ જીતી શકે તેમ નથી. પેસે એવો પણ દાવો કર્યો હતો કે તેની પાસે કોઈ યોગ્ય જોડીદાર નહીં હોવાને કારણે તે આ વખતે જાકાર્તા નહીં જાય.

આમ તેમણે છેલ્લી ઘડીએ સામાન્ય ભાષામાં કહીએ તો ભારતને રખડાવી દીધું, પરંતુ તેની પ્રિય અને જેમાં તેની ઇજારાશાહી છે તેવી ડબલ્સની ઇવેન્ટમાં જ રોહન બોપન્ના અને દિવિજ શરણે ભારતને ગોલ્ડ મેડલ અપાવીને પેસને ખોટા પુરવાર કરી દીધા.

વર્ષોથી દેશનું પ્રતિનિધિત્વ કરીને ભારતને સંખ્યાબંધ સફળતા અપાવનારા લિએન્ડર પેસે તેની કારકિર્દીની અંતિમ પળોમાં તમામ સફળતા ધૂળધાણી કરી નાખી. જોકે વાત કરવી છે કે અંકિતા રૈનાની.

અંકિતાએ વિમેન્સ સિંગલ્સમાં બ્રૉંઝ મેડલ જીત્યો ત્યારે ગુજરાતીઓમાં એક ચર્ચા ચાલતી હતી કે એશિયન ગેમ્સમાં મેડલ જીતનારી શું તે પ્રથમ ગુજરાતી છે?

પ્રશ્ન સાવ અસ્થાને નથી, પરંતુ અત્યંત મહત્ત્વનો પણ છે તેનો જવાબ માત્ર 'હા' કે 'ના'માં ન હોય, તે ઘણા જવાબો માગી લે છે.

હાર્દિક પંડ્યા

એશિયન ગેમ્સ એટલે ઑલિમ્પિક્સ પછીની સૌથી કપરી અને લોકપ્રિય રમત છે અને તેમાં મેડલ જીતવો ગૌરવપ્રદ બાબત છે. તો અંકિતા અગાઉ કોઈ ગુજરાતીએ એશિયાડમાં મેડલ જીત્યો નહીં હોય અથવા તો દરેકના હોઠ પર રમતું નામ તો નહીં જ હોય.

આ જ તો વાસ્તવિકતા છે. આજે ગુજરાતીઓ વિશ્વના ખૂણે ખૂણે પ્રસરેલા છે. અત્ર, તત્ર, સર્વત્ર ગુજરાતીઓ છે.

અમેરિકા હોય કે યુરોપ કે પછી દુનિયાનો કોઈ નાનકડો દેશ હોય, તમને ગુજરાતી તો મળી જ રહેશે. ક્રિકેટમાં પણ હવે ભારતીય ટીમમાં એકાદ બે ગુજરાતીની સતત હાજરી હોય છે.

તમે આ વાંચ્યું કે નહીં?

સૌરાષ્ટ્રમાંથી ચેતેશ્વર પૂજારા હોય કે રવીન્દ્ર જાડેજા હોય, ગુજરાતમાંથી પાર્થિવ પટેલ, જસપ્રિત બુમરાહ અને અક્ષર પટેલ હોય, વડોદરામાંથી (ક્રિકેટમાં બરોડા) ઇરફાન અને યુસુફ બાદ હવે હાર્દિક પંડ્યા અને કૃણાલ પંડ્યા આવી ગયા છે.

આ તમામ નામો નિયમિત રીતે ભારતીય ક્રિકેટમાં સંભળાતા રહે છે અને તેઓ સતત ક્રિકેટ રમતા રહે છે, પણ એ સિવાયની રમતોનું શું?

ગીત સેઠી કે રૂપેશ શાહે બિલિયર્ડ્સ અને સ્નૂકરમાં નામના મેળવી, લજ્જા ગોસ્વામી અને વાલ્વરિન શૂટિંગમાં સચોટ નિશાન તાકી રહી છે અને અંકિતા રૈના ટેનિસમાં નંબર વન છે.

નવાઈ લાગશે પરંતુ સાનિયા મિર્ઝાએ સિંગલ્સમાં રમવાનું બંધ કરીને માત્ર ડબલ્સ પર જ ફોકસ કર્યું, ત્યાર બાદ અંકિતા રૈના ભારતની નંબર વન સિંગલ્સ ખેલાડી...\n\ntl;dr:
ઇન્ડોનેશિયામાં હાલમાં એશિયન ગેમ્સનું આયોજન થયેલું છે અને તેમાં ટેનિસની ઇવેન્ટમાં વિમેન્સ સિંગલ્સમાં અંકિતા રૈનાએ ભારતને બ્રૉંઝ મેડલ અપાવ્યો.